**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ԱՐՏՈՆՈՒԹՅՈՒՆՆԵՐ ԿԻՐԱՌԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, «Տեղական տուրքերի և վճարների մասին» օրենքի 16-րդ հոդվածի 1-ին և 3-րդ մասերով և հիմք ընդունելով Հայաստանի տարածքային զարգացման հիմնադրամի գործադիր տնօրենի գրությունը(Գյումրու համայնքապետարանում մուտքագրված 2023 թվականի փետրվարի 9-ին N Ե/01/257-23 թվագրմամբ)՝ **Գյումրի համայնքի ավագանին որոշում է.**

1. Կիրառել արտոնություններ «Տեղական տնտեսության և ենթակառուցվածքների զարգացման» ծրագրի շրջանակներում նախատեսվող Հայաստանի Հանրապետության Շիրակի մարզի Գյումրի քաղաքի զբոսաշրջության ենթակառուցվածքների և ճանապարհների վերակառուցում ենթածրագրի թվով 5 բաղադրիչների՝ «Խանջյան և Չայկովսկի փողոցների վերականգնում», «Հաղթանակի պողոտայի վերականգնում», «Սուրբ Ամենափրկիչ եկեղեցու հարակից այգու և հարող Աբովյան փողոցի աջ և ձախ հատվածների վերականգնում», «Աճեմյան, Հանեսօղլյան և Ջիվանի փողոցների վերականգնում», «Տերյան և Նալբանդյան փողոցների վերականգնում» շինարարական աշխատանքների համար պահանջվող շինարարության թույլտվության տեղական տուրքերի և տեղական վճարների նկատմամբ:
2. Հայաստանի տարածքային զարգացման հիմնադրամին ազատել սույն որոշման 1-ին կետում նշված տեղական տուրքի և վճարի վճարումներից:
3. Սույն որոշումն ուժի մեջ է մտնում Հայաստանի տարածքային զարգացման հիմնադրամի գործադիր տնօրեն Արթուր Սողոմոնյանին պատշաճ իրազեկելու օրվան հաջորդող օրվանից:

**Ա.ՊԱՊԻԿՅԱՆ**

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Ս.ՄՈՒՐԱԴՅԱՆ**

**Հ.ԳԱՍՊԱՐՅԱՆ**

Կատարող՝ Հ.Սահակյան

**ՀԻՄՆԱՎՈՐՈՒՄ**

**«ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ԱՐՏՈՆՈՒԹՅՈՒՆՆԵՐ ԿԻՐԱՌԵԼՈՒ ՄԱՍԻՆ»** **ՈՐՈՇՄԱՆ ԸՆԴՈՒՆՄԱՆ**

Քանի որ ծրագրի իրականացումը միտված է Գյումրի քաղաքի զարգացմանը: Որոշման ընդունմամբ համայնքապետարանը իր մասնակցությունը կունենա ծրագրին:

**ՏԵՂԵԿԱՆՔ**

**«ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ԱՐՏՈՆՈՒԹՅՈՒՆՆԵՐ ԿԻՐԱՌԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի տարածքային զարգացման հիմնադրամին շինարարության թույլտվության տեղական տուրքի և վճարի արտոնություններ կիրառելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: